সৈয়দ আবুল হোসেন তার শিশুকাল সম্পর্কে বলেছেন, শৈশবে ভালো ছাত্র হিসেবে আমার সুনাম ছিল। পড়াশোনা, নির্মল আনন্দ ও জ্ঞানান্বেষণের তাগিদে অনেক বই পড়েছি, অনেক ভালো শিক্ষকের সংস্পর্শে এসেছি। অনেকের উপদেশ ও নির্দেশনা পেয়েছি। এসব সংস্পর্শ ও অভিজ্ঞতা আমার মনকে, আমার সুন্দর, সৎ ও স্বচ্ছ জীবন গঠনে অনুঘটকের ভূমিকা পালন করেছে। আমি নিজে একদিন বড় হব, সৃষ্টিরসেরা মানুষের সেবা করবÑ এই আশাবোধ ও অঙ্গীকার আমার মধ্যে দৃঢ়তর হয়েছে। পরবর্তীকালে ঢাকা বিশ্ববিদ্যালয় থেকে উচ্চ শিক্ষার পাঠ চুকিয়ে কর্মজীবনে প্রবেশ করি। ঢাকা বিশ্ববিদ্যালয়ের শিক্ষাজীবনে বহু স্বনামধন্য শিক্ষকের সংস্পর্শে আসার সৌভাগ্য হয়েছে। প্রতিভাবান অগ্রজদের সান্নিধ্য পেয়েছি। নানা মতো ও পথের শ্রেষ্ঠ মানুষের সাহচর্যে নিজের জীবনকে, জীবনবোধকে শাণিত করার সুযোগ পেয়েছি। শিক্ষা জীবনের এই সুযোগ এবং অভিজ্ঞতা নিয়ে কর্মজীবনে প্রবেশ করি।